als_Latn dik_Latn sag_Latn
Home » Kronika e zezë »
Burri në gjendje të dehur dhunon barbarisht gruan shtatzënë
Krimi në familje ka marrë përmasa të frikshme muajt e fundit. Ditën e sotmë një rast tjetër është shënuar në qytetin e Korçës, ku bashkëshorti ka dhunuar gruan e tij shtatëzënë. Ngjarja ka ndodhur brenda ambienteve të maternitetit. Policia bën të ditur se 18-vjeçarja, Erisa Çela, nga fshati Vinçan është rrahur barbarisht nga bashkëshorti i dehur në dhomën e spitalit, pas një grindjeje të çastit. Ndërkohë policia ka vënë në pranga 29-vjeçarin Olger Limushaj, nën akuzën e dhunimit të bashkëshortes së tij. Nëna e 18-vjeçares shtatzënë Hurma Çela tregon për “News24” se çifti ishte martuar një vit e gjysmë më parë dhe lidhja e tyre ende nuk ishte celebruar. Por, konfliktet mes tyre ishin të shumta, për shkak të dyshimeve për një lidhje jashtëmartesore të bashkëshortit. 29-vjeçari e ka dhunuar dhe herë të tjera gruan e tij 4-muajshe shtatzënë, e cila pret fëmijën e parë.
Pas ngjarjes, 18-vjeçarja është kthyer në banesën e prindërve dhe ndodhet në gjendje të mirë shëndetësore. Pavarësisht ngjarjes dhe këmbënguljes së familjarëve, ajo pohon se do ta falë bashkëshortin dhunues.
Ngjarja e rëndë vjen vetëm pak ditë pas dhunimit të një tjetër gruaje shtatzënë, në fshatin Porodinë të Korçës, e cila u rrah barbarisht dhe më pas u hodh nga muri rrethues i shtëpisë nga bashkëshorti i saj./Shekulli/
glg_Latn als_Latn als_Latn als_Latn als_Latn